CELEX: 62013CA0015
Language: hr
Date: 2014-05-08 00:00:00
Title: Predmet C-15/13: Presuda Suda (peto vijeće) od 8. svibnja 2014. (zahtjev za prethodnu odluku koji je uputio Hanseatisches Oberlandesgericht Hamburg – Njemačka) – Technische Universität Hamburg-Harburg, Hochschul-Informations-System GmbH protiv Datenlotsen Informationssysteme GmbH (Ugovori o javnoj nabavi robe — Direktiva 2004/18/EZ — Dodjela ugovora bez započinjanja postupka poziva na nadmetanje — Dodjela „in house”  — Uspješni ponuditelj pravno različit od javnog naručitelja — Uvjet, sličnog nadzora’ — Između javnog naručitelja i uspješnog ponuditelja ne postoji odnos nadzora — Javno tijelo koje je treća strana izvršava djelomičan nadzor nad javnim naručiteljem i nadzor nad uspješnim ponuditeljem koji može biti kvalificiran kao „sličan”  — ,Unutarnja horizontalna operacija’)

30.6.2014   
            
            
               HR
            
            
               Službeni list Europske unije
            
            
               C 202/7
            
         Presuda Suda (peto vijeće) od 8. svibnja 2014. (zahtjev za prethodnu odluku koji je uputio Hanseatisches Oberlandesgericht Hamburg – Njemačka) – Technische Universität Hamburg-Harburg, Hochschul-Informations-System GmbH protiv Datenlotsen Informationssysteme GmbH
   (Predmet C-15/13) (1)
   
   ((Ugovori o javnoj nabavi robe - Direktiva 2004/18/EZ - Dodjela ugovora bez započinjanja postupka poziva na nadmetanje - Dodjela „in house” - Uspješni ponuditelj pravno različit od javnog naručitelja - Uvjet, sličnog nadzora’ - Između javnog naručitelja i uspješnog ponuditelja ne postoji odnos nadzora - Javno tijelo koje je treća strana izvršava djelomičan nadzor nad javnim naručiteljem i nadzor nad uspješnim ponuditeljem koji može biti kvalificiran kao „sličan” - ,Unutarnja horizontalna operacija’))
   2014/C 202/08
   Jezik postupka: njemački
   
      Sud koji je uputio zahtjev
   
   Hanseatisches Oberlandesgericht Hamburg
   
      Stranke glavnog postupka
   
   
      Tužitelj: Technische Universität Hamburg-Harburg, Hochschul-Informations-System GmbH
   
      Tuženik: Datenlotsen Informationssysteme GmbH
   
      Predmet
   
   Zahtjev za prethodnu odluku – Hanseatisches Oberlandesgericht Hamburg – Tumačenje pojma „javni ugovor” iz članka 1. stavka 2. točke (a) Direktive 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (SL L 134, str. 114) (SL, posebno izdanje na hrvatskom jeziku, poglavlje 6., svezak 1., str. 156.)- Moguće uključenje ugovora između društva i sveučilišta koje je podvrgnuto nadzoru tijela javnog prava u smislu direktive (horizontalni poslovi „In-House”) – Opseg nadzora tijela javnog prava
   
      Izreka
   
   Članak 1. stavak 2. točku (a) Direktive 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama treba tumačiti u smislu da ugovor koji ima za cilj isporuku robe, sklopljen između, s jedne strane, Sveučilišta koje je javni naručitelj i koje u području nabava nadzire njemačka savezna zemlja i, s druge strane, poduzetnika privatnog prava vlasništvu savezne države i vlasništvu njemačkih saveznih zemalja, koje uključuje spomenutu saveznu zemlju, čini javni ugovor u smislu te odredbe i, prema tome, treba biti podvrgnut pravilima sklapanja ugovora o javnoj nabavi predviđenima u toj direktivi.
   
      (1)  SL C 114, 20.4.2013.